折桂令・问苏卿
作者：王晔
朝代：元

paragraphs: 俏排场惯战曾经，自古惺惺，爱惜惺惺。
燕友莺朋，花阴柳影，海誓山盟。
哪一个坚心志诚？哪一个薄幸杂情？则问苏卿，是爱冯魁，是爱双生？答平生恨落风尘，虚度年化，减尽精神。
月枕云窗，锦衾绣褥，柳户花门。
一个将百十引江茶问肯，一个将数十联诗句求亲。
心事纷纭：待嫁了茶商，怕误了诗人。